Komission asetus (EY) N:o 2044/2003, annettu 20 päivänä marraskuuta 2003, tiettyihin Kiinan kansantasavallasta peräisin oleviin tuotteisiin vuonna 2004 sovellettavien määrällisten kiintiöiden toisen erän hallinnointimenettelyistä



Virallinen lehti nro L 303 , 21/11/2003 s. 0003 - 0009



Komission asetus (EY) N:o 2044/2003, annettu 20 päivänä marraskuuta 2003, tiettyihin Kiinan kansantasavallasta peräisin oleviin tuotteisiin vuonna 2004 sovellettavien määrällisten kiintiöiden toisen erän hallinnointimenettelyistä EUROOPAN YHTEISÖJEN KOMISSIO, joka joka ottaa huomioon Euroopan yhteisön perustamissopimuksen, ottaa huomioon yhteisön määrällisten kiintiöiden hallintomenettelyn käyttöönotosta 7 päivänä maaliskuuta 1994 annetun neuvoston asetuksen (EY) N:o 520/94(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 2 artiklan 3 ja 4 kohdan, 6 artiklan 3 kohdan sekä 13, 23 ja 24 artiklan, sekä katsoo seuraavaa: (1) Neuvoston asetuksella (EY) N:o 427/2003(3), sellaisena kuin se on viimeksi muutettuna asetuksella (EY) N:o 1985/2003(4), otetaan käyttöön vuotuisia määrällisiä kiintiöitä Kiinan kansantasavallasta peräisin oleville tietyille tuotteille, jotka esitetään kyseisen asetuksen liitteessä I. Kyseisiin kiintiöihin sovelletaan asetuksen (EY) N:o 520/94 säännöksiä. (2) Euroopan unionin 1 päivänä toukokuuta 2004 tapahtuvan laajentumisen vuoksi on neuvoston asetuksen (EY) N:o 427/2003 liitteessä I säädettyjä kiintiöitä korotettu neuvoston asetuksella (EY) N:o 1985/2003. (3) Koska Euroopan yhteisö laajenee 1 päivänä toukokuuta 2004, on suotavaa jakaa vuoden 2004 kiintiö kahteen erään, joista ensimmäinen tammikuusta huhtikuuhun 2004 ulottuva erä varataan nykyisten jäsenvaltioiden tuojille ja toinen toukokuusta joulukuuhun 2004 ulottuva erä kaikille maille, jotka ovat jäsenvaltioita vuoden 2004 toukokuusta alkaen. (4) Asetuksella (EY) N:o 1351/2003(5), sellaisena kuin se on viimeksi muutettuna asetuksella (EY) N:o 1985/2003, säädettiin tiettyihin Kiinan kansantasavallasta peräisin oleviin tuotteisiin vuonna 2004 sovellettavien määrällisten kiintiöiden ensimmäisen erän hallinnointimenettelyistä. (5) Tällä asetuksella vahvistetaan kiintiöt toukokuusta joulukuuhun 2004 ulottuvan erän osalta. (6) Komissio on tämän vuoksi antanut asetuksen (EY) N:o 738/94(6), sellaisena kuin se on viimeksi muutettuna asetuksella (EY) N:o 983/96(7), jossa vahvistetaan asetuksen (EY) N:o 520/94 soveltamista koskevat yleiset säännökset. Näitä säännöksiä sovelletaan edellä mainittujen kiintiöiden hallinnointiin, ellei tämän asetuksen säännöksistä muuta johdu. (7) Eräiden Kiinan talouden erityispiirteiden, tiettyjen tuotteiden kausittaisen luonteen ja kuljetusaikojen vuoksi kiintiöihin luettavat tuotteet tilataan pääsääntöisesti ennen kiintiökauden alkua. Näin ollen on tärkeää varmistaa, että hallinnolliset rasitteet eivät vaikeuta suunnitellun tuonnin toteuttamista. Kaupankäynnin jatkuvuuden turvaamiseksi olisi toukokuuhun 2004 mennessä syytä vahvistaa vuoden 2004 kiintiöiden toisen erän jakamista ja hallinnointia koskevat yksityiskohtaiset säännöt. (8) Asetuksessa (EY) N:o 520/94 säädettyjen eri hallintomenetelmien tarkastelun perusteella olisi otettava käyttöön perinteisiin kauppavirtoihin pohjautuva menetelmä. Tässä menetelmässä kiintiöt jaetaan kahteen osuuteen, joista toinen varataan perinteisille tuojille ja toinen muille hakijoille. (9) Tämä on osoittautunut parhaaksi tavaksi varmistaa asianomaisten yhteisön tuojien liiketoiminnan jatkuvuus ja välttää kaupan häiriöt. (10) Aiemmassa kyseisten kiintiöiden hallinnointia koskevassa asetuksessa säädettyä, yhteisön perinteisille tuojille tarkoitetun kiintiön osan jakamisessa käytettyä viiteajanjaksoa ei voida saattaa ajan tasalle. Vuosille 2000 ja 2001 olivat ominaisia tietyt vääristymät. Erityisesti yhdestä jäsenvaltiosta saatujen hakemusten määrä kasvoi yli kaksinkertaiseksi, minkä seurauksena muille kuin perinteisille tuojille kaikissa jäsenvaltioissa jaetut yksittäiset kiintiömäärät vähenivät merkittävästi. Vuonna 2002 Yhdistyneen kuningaskunnan muiden kuin perinteisten tuojien muihin jäsenvaltioihin jättämät hakemusmäärät kasvoivat huomattavasti, mikä saattaa johtua pyrkimyksestä välttää keskinäistä etuyhteyttä koskevien säännösten soveltaminen. Tutkimuksia tehdään myös parhaillaan useista vuosien 2002 ja 2003 todistusten haltijoista, jotka ovat saattaneet rikkoa keskinäistä etuyhteyttä koskevia säännöksiä. Yhteisön tuojien tuomien kyseisten tuotteiden kaupan tavanomaista kehityssuuntausta edustavat viimeisimmät vuodet ovat näin ollen 1998 ja 1999. Yhteisön perinteisten tuojien on tämän vuoksi todistettava tuoneensa kyseisiin kiintiöihin luettavia Kiinan kansantasavallasta peräisin olevia tuotteita vuoden 1998 tai 1999 aikana. Liittymässä olevien valtioiden tuojien tuomien kyseisten tuotteiden kaupan tavanomaista kehityssuuntausta edustavat viimeisimmät vuodet ovat 2001 ja 2002. Koska tuontirajoitukset eivät koskeneet suurinta osaa liittymässä olevien maiden tuojista eikä niillä näin ollen ole ollut mitään oikeudellisia vaatimuksia säilyttää tuontiasiakirjoja sekä vuodelta 1998 että vuodelta 1999, näitä vuosia koskevien todisteiden hankkiminen olisi niille kohtuuton rasite. Liittymässä olevien maiden perinteisten tuojien on tämän vuoksi todistettava tuoneensa kyseisiin kiintiöihin luettavia Kiinan kansantasavallasta peräisin olevia tuotteita vuoden 2001 tai 2002 aikana. (11) Saadun kokemuksen mukaan asetuksen (EY) N:o 520/94 12 artiklassa säädetty menetelmä, joka perustuu hakemusten saapumisjärjestykseen, voi osoittautua soveltumattomaksi muille kuin perinteisille tuojille varatun kiintiön osuuden jakamiseen. Tämän vuoksi olisi asetuksen (EY) N:o 520/94 2 artiklan 2 kohdan c alakohdan mukaisesti tarkoituksenmukaista säätää, että jako tapahtuu suhteessa haettuihin määriin tosiasiallisesti jätettyjen tuontilisenssihakemusten samanaikaisen tarkastelun perusteella asetuksen (EY) N:o 520/94 13 artiklan mukaisesti. (12) Komissio katsoo, että muina kuin perinteisinä tuojina hakemuksia tekevät toimijat, jotka ovat tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(8), sellaisena kuin se on viimeksi muutettuna asetuksella (EY) N:o 881/2003(9), 143 artiklassa tarkoitetulla tavalla etuyhteydessä keskenään, voivat tehdä ainoastaan yhden lisenssihakemuksen muille kuin perinteisille tuojille varattujen kiintiöiden kunkin kohdan osalta. Keinottelun välttämiseksi olisi vahvistettava enimmäismäärä, jota kaikki muut kuin perinteiset tuojat voivat hakea. (13) Kiintiöstä olisi varattava perinteisille tuojille 75 prosenttia ja muille kuin perinteisille tuojille 25 prosenttia. (14) Näyttää myös aiheelliselta siirtää muilta kuin perinteisiltä tuojilta käyttämättä jääneet määrät perinteisille tuojille, jotta kyseiset määrät voidaan edelleen jakaa vuonna, jona ne otettiin käyttöön. (15) Kiintiömäärien jakoa varten perinteisille ja muille kuin perinteisille tuojille olisi asetettava tuontilisenssihakemusten jättämistä koskeva määräaika. (16) Jäsenvaltioiden ja liittymässä olevien valtioiden on ilmoitettava komissiolle vastaanotetuista tuontilisenssihakemuksista asetuksen (EY) N:o 520/94 8 artiklassa säädettyä menettelyä noudattaen. Perinteisten tuojien aiempaa tuontia koskevat tiedot on ilmaistava samoina paljousyksikköinä kuin kyseinen kiintiö. (17) Jotta yhteisön perinteiset tuojat voivat edelleen jatkaa liiketapaansa tuoda koko taattu määränsä kiintiövuoden alussa ja taata kilpailukykynsä liittymässä olevien maiden kanssa, joita lisensseihin liittyvät vaatimukset eivät koske ennen 1. toukokuuta 2004, jäsenvaltioiden toimivaltaisten kansallisten viranomaisten myöntämät lisenssit myönnetään mahdollisimman pian sen jälkeen, kun komissio on vahvistanut määrälliset perusteet. Niiden voimassaolo alkaa myöntämispäivästä ja jatkuu 31. joulukuuta 2004 asti. (18) Tässä asetuksessa säädetyt toimenpiteet ovat asetuksen (EY) N:o 520/94 22 artiklalla perustetun kiintiöiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tässä asetuksessa vahvistetaan asetuksen (EY) N:o 427/2003 muuttamisesta annetun asetuksen (EY) N:o 1985/2003 liitteessä I tarkoitettujen määrällisten kiintiöiden hallinnointia koskevat erityiset säännökset kyseisten kiintiöiden toukokuusta joulukuuhun 2004 ulottuvan erän osalta. Asetuksen (EY) N:o 520/94 soveltamista koskevista säännöksistä annettua asetusta (EY) N:o 738/94 sovelletaan, jollei tässä asetuksessa toisin säädetä. 2 artikla 1. Edellä 1 artiklassa tarkoitetut määrälliset kiintiöt jaetaan asetuksen (EY) N:o 520/94 2 artiklan 2 kohdan a alakohdan mukaisten perinteisten kauppavirtojen huomioon ottamiseen perustuvaa menetelmää soveltamalla. 2. Kustakin määrällisestä kiintiöstä perinteisille tuojille ja muille kuin perinteisille tuojille varatut osuudet vuoden 2004 jälkimmäisen erän osalta esitetään tämän asetuksen liitteessä I. 3. a) Muille kuin perinteisille tuojille varattu osuus jaetaan noudattaen menetelmää, joka perustuu jakamiseen suhteessa haettuihin määriin. Kunkin tuojan mahdollisesti hakema määrä ei saa olla suurempi kuin tämän asetuksen liitteessä II esitetty määrä. b) Toimijat, joiden katsotaan olevan asetuksen (ETY) N:o 2454/93 143 artiklan mukaisessa etuyhteydessä, voivat jättää ainoastaan yhden lisenssihakemuksen siitä kiintiön osuudesta, joka on varattu muille kuin perinteisille tuojille hakemuksessa mainittujen tuotteiden osalta. Sen lisäksi, että toimitetaan asetuksen (EY) N:o 738/94 3 artiklan 2 kohdan g alakohdassa edellytetty todistus, sellaisena kuin se on muutettuna asetuksen (EY) N:o 983/96 1 artiklalla, muille kuin perinteisille tuojille tarkoitettua kiintiötä koskevassa lisenssihakemuksessa on ilmoitettava, että hakija ei ole etuyhteydessä yhteenkään muuhun toimijaan, joka on tehnyt kyseistä muille kuin perinteisille tuojille tarkoitettua kiintiön kohtaa koskevan hakemuksen. c) Muille kuin perinteisille tuojille varatuista osuuksista jäljelle jäävät määrät lisätään perinteisille tuojille varattuihin määriin. 3 artikla Tuontilisenssihakemukset on jätettävä tämän asetuksen liitteessä III tarkoitetuille toimivaltaisille viranomaisille ajanjaksona, joka alkaa seuraavana päivänä sen jälkeen, kun tämä asetus on julkaistu Euroopan unionin virallisessa lehdessä, ja päättyy 31 päivänä joulukuuta 2003 kello 15.00 Brysselin aikaa. 4 artikla 1. Kunkin perinteisille tuojille varatun kiintiön osuuden jakamista varten perinteisinä tuojina pidetään - toimijoita, jotka ovat sijoittautuneet yhteisöön ennen 1 päivä toukokuuta 2004 ja jotka voivat osoittaa tuoneensa yhteisöön tavaraa kalenterivuonna 1998 tai 1999, - toimijoita, jotka ovat sijoittautuneet johonkin liittymässä olevista maista ennen 1 päivä toukokuuta 2004 ja jotka voivat osoittaa tuoneensa liittymässä oleviin maihin tavaraa kalenterivuonna 2001 tai 2002. 2. Asetuksen (EY) N:o 520/94 7 artiklassa tarkoitettujen todistusasiakirjojen on liityttävä Kiinan kansantasavallan alkuperätuotteiden, jotka luetaan hakemuksen kohteena olevaan kiintiöön, luovutukseen vapaaseen liikkeeseen, joka on tapahtunut tuojan ilmoituksen mukaan joko kalenterivuonna 1998 tai 1999 yhteisöön sijoittautuneiden perinteisten tuojien osalta ja joko kalenterivuonna 2001 tai 2002 liittymässä oleviin maihin sijoittautuneiden perinteisten tuojien osalta. 3. Asetuksen (EY) N:o 520/94 7 artiklan ensimmäisessä luetelmakohdassa tarkoitettujen asiakirjojen sijasta hakijat voivat liittää lisenssihakemukseensa toimivaltaisten kansallisten viranomaisten käytettävissä olevien tullaustietojen perusteella laatimia ja varmentamia asiakirjoja todisteena siitä, että hakija tai tapauksen mukaan toimija, jonka toimintaa hakija jatkaa, harjoitti asianomaisten tuotteiden tuontia joko kalenterivuoden 1998 tai 1999 aikana (yhteisön jäsenvaltiot) tai kalenterivuonna 2001 tai 2002 (liittymässä olevat valtiot). 5 artikla Jäsenvaltioiden ja liittymässä olevien valtioiden on ilmoitettava komissiolle viimeistään 23 päivänä tammikuuta 2004 kello 10.00 Brysselin aikaa tiedot tuontilisenssihakemusten lukumäärästä ja kokonaispaljoudesta sekä perinteisten tuojien tekemistä hakemuksista tiedot näiden toteuttaman aikaisemman tuonnin määrästä tämän asetuksen 4 artiklan 1 kohdassa tarkoitetun viiteajanjakson aikana. 6 artikla Komissio vahvistaa viimeistään 10 päivänä helmikuuta 2004 määrälliset perusteet, joita toimivaltaisten kansallisten viranomaisten on sovellettava käsitellessään tuojien hakemuksia. 7 artikla Liittymässä olevien valtioiden toimivaltaisten viranomaisten myöntämät tuontilisenssit ovat voimassa 1 päivästä toukokuuta 2004 31 päivään joulukuuta 2004. Jäsenvaltioiden toimivaltaisten kansallisten viranomaisten myöntämät tuontilisenssit myönnetään niin pian kuin mahdollista sen jälkeen, kun komissio on vahvistanut määrälliset perusteet. Niiden voimassaolo alkaa myöntämispäivästä ja jatkuu 31. joulukuuta 2004 asti. 8 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä marraskuuta 2003. Komission puolesta Pascal Lamy Komission jäsen (1) EYVL L 66, 10.3.1994, s. 1. (2) EUVL L 122, 16.5.2003, s. 1. (3) EUVL L 65, 8.3.2003, s. 1. (4) EUVL L 295, 13.11.2003, s. 43. (5) EUVL L 192, 31.7.2003, s. 8. (6) EYVL L 87, 31.3.1994, s. 47. (7) EYVL L 131, 1.6.1996, s. 47. (8) EYVL L 253, 11.10.1993, s. 1. (9) EUVL L 134, 29.5.2003, s. 1. LIITE I Vuoden 2004 kiintiöiden jakaminen - toinen erä >TAULUKON PAIKKA> LIITE II Enimmäismäärä, jota muut kuin perinteiset tuojat voivat pyytää >TAULUKON PAIKKA> LIITE III Luettelo toimivaltaisista kansallisista viranomaisista jäsenvaltioissa 1. BELGIQUE/BELGÏE Service Public Fédéral Economie, P.M.E., Classes Moyennes & Energie Administration du Potentiel économique Politiques d'accès aux marchés, Service Licences Federale Overheidsdienst Economie, K.M.O., Middenstand & Energie Bestuur Economisch Potentieel Markttoegangsbeleid, Dienst Vergunningen Generaal Lemanstraat 60, Rue Général-Leman 60 B - 1040 Brussel/Bruxelles P. (32-2) 206 58 16 F. (32-2) 230 83 22/231 14 84 2. DANMARK Erhvervs -og Boligstyrelsen Vejlsøvej 29 DK - 8600 Silkeborg P. (45) 35 46 64 30 F. (45) 35 46 64 01 3. DEUTSCHLAND Bundesamt für Wirtschaft und Ausfuhrkontrolle (BAFA) Frankfurter Strasse 29-35 D - 65760 Eschborn P. (49) 619 69 08-0 F. (49) 619 69 42 26/ (49) 6196 908-800 4. ΕΛΛΑΔΑ Ministry of Economy & Finance General Directorate of Policy Planning & Implementation Directorate of International Economic Issues 1, Kornarou Street G - Athens 105-63 P. (30-201) 328-60 31/328 60 32 F. (30-201) 328 60 94/328 60 59 5. ESPAÑA Ministerio de Economía y Hacienda Dirección General de Comercio Exterior Paseo de la Castellana, 162 E - 28046 Madrid P. (34) 913 49 38 94/913 49 37 78 F. (34) 913 49 38 32/913 49 37 40 6. FRANCE Service des titres du commerce extérieur 8, rue de la Tour-des-Dames F - 75436 Paris Cedex 09 P. (33-1) 55 07 46 69/95 F. (33-1) 55 07 48 32/34/35 7. IRELAND Department of Enterprise, Trade and Employment Licencing Unit, Block C Earlsfort Centre Hatch Street Dublin 2 Ireland P. (353-1) 631 25 41 F. (353-1) 631 25 62 8. ITALIA Ministero Attività Produttive Direzione Generale Politica Commerciale Div. VII Viale Boston 25 I - 00144 Roma P. 39 06 599 32 489 F. 39 06 592 55 56 9. LUXEMBOURG Ministère des affaires étrangères Office des licences Boîte postale 113 L - 2011 Luxembourg P. (352) 22 61 62 F. (352) 46 61 38 10. NEDERLAND Belastingdienst/Douane Engelse Kamp 2 Postbus 30003 NL 9700 R Groningen , P. (31-50) 523 91 11 F. (31-50) 523 22 10 11. ÖSTERREICH Bundesministerium für Wirtschaftliche und Arbeit Aussenwirtschaftsadministration Abteilung C2/2 Stubenring 1 A - 1011 Wien P. (43) 1 711 00 0 F. (43) 1 711 00 83 86 12. PORTUGAL Ministério das Finanças Direcção-Geral das Alfândegas e dos Impostos Especiais sobre o Consumo, Edificio da Alfândega de Lisboa Largo do Terreiro do Trigo P - 1100 Lisboa P. (351-21) 881 4263 F. (351-21) 881 4261 13. SUOMI/FINLAND Tullihallitus/Tullstyrelsen Erottajankatu/Skillnadsgatan 2 FIN - 00101 Helsinki/Helsingfors P. (358-9) 6141 F. (358-9) 614 28 52 14. SVERIGE Kommerskollegium Box 6803 S - 113 86 Stockholm P. (46-8) 690 48 00 F. (46-8) 30 67 59 15. UNITED KINGDOM Department of Trade and Industry Import Licensing Branch Queensway House West Precinct Billingham TS23 2NF United Kingdom P. (44-1642) 36 43 33/36 43 34 F. (44-1642) 53 35 57 Luettelo toimivaltaisista kansallisista viranomaisista liittymässä olevissa valtioissa 1. KYPROS Ministry of Commerce, Industry and Tourism Trade Department 6 Andrea Araouzou Str. 1421 Nicosia P. ++357 2 867100 F. ++357 2 375120 2. TSEKKI Ministerstvo prumyslu a obchodu Licencní správa Na Frantisku 32 110 15 Praha 1 P. (420) 22406 2206 F. (420) 22421 2133 3. VIRO Majandus- ja Kommunikatsiooniministeerium Harju 11 15072 Tallinn Estonia P. (372) 6256 400 F. (372) 6313 660 4. UNKARI Gazdasági és Közlekedési Minisztérium Engedélyezési és Közigazgatási Hivatala 1024 Budapest Margit krt. 85. Postafiók: 1537 Budapest Pf. 345. P. 0036(1) 336 7300 F. 0036(1) 336 7302 5. LATVIA Ekonomikas Ministrija Brivibas iela 55 LV - 1519 Riga P. 00 371 701 3006 F. 00 371 728 0882 6. LIETTUA Lietuvos Respublikos ûkio Ministerija Gedimino Ave 38/2 LT - 2600 Vilnius P. 00 370 5 262 50 30 / 00 370 5 262 87 50 F. 00 370 5 262 39 74 7. MALTA Ministry for Economic Services Commerce Division Lascaris Valletta CMR02 P. 00 356 21 243 286 F. 00 356 21 231 919 8. PUOLA Ministerstwo Gospodarki, Pracy i Polityki Spolecznej Pl.Trzech Krzyzy 3/5 00-950 Warszawa P. 0048/22/693 55 53 F. 0048/22/693 40 21 9. SLOVAKIA Ministerstvo Hospodárstva SR Odbor výkonu obchodno-politických opatrení Mierová 19 827 15 Bratislava P. 00 421 2 434 23 913 / 00 421 2 485 42 160 F. 00 421 2 4342 3919 10. SLOVENIA Ministrstvo za gospodarstvo Podrocje ekonomskih odnosov s tujino Kotnikova 5 1000 Ljubljana P. +386(0)1/478 3600 F. +386(0)1/478 3611